2026 தேர்தலில் ஆட்சியைப் பிடிப்பது என்பதை மட்டுமே கொள்கையாக வைத்துள்ள விஜய் இரசிகர் மன்றம் - 2026 தேர்தலில் திராவிட இயக்க அரசியலையே அழிக்க வேண்டும் என்ற கனவோடு அலையும் தற்குறி சீமான் கூட்டம் - 2026 தேர்தலோடு திராவிடர் இயக்க, பெரியார் இயக்கக் கருத்துக்களின் அரசியல் பங்கேற்பை ஒழிக்கத் திட்டமிட்டுள்ள மோடிக் கும்பல் - இப்படி பலதிசைகளிலும் எதிர்ப்புகள் சூழ்ந்துள்ள நிலை. 

இச்சூழலில், 2026 தேர்தல் கணக்குகளைத் தாண்டி, அடுத்த தலைமுறையிலும் சனாதனத்துக்கு எதிரான போருக்குத் தனது தோழர்களை கொள்கை ரீதியாகத் தயாரிக்கிறார் தி.மு.க.இளைஞரணிச் செயலாளர் உதயநிதி ஸ்டாலின்.

முரசொலியில் பாசறைப்பக்கம், முத்தமிழறிஞர் பதிப்பகம், தொகுதி தோறும் நூலகங்கள் - நூல் அறிமுக விழாக்கள் - புதிய இளம் பேச்சாளர்கள் - கருத்தாளர்கள் - எழுத்தாளர்கள் என ஒரு திராவிடர் கொள்கைப்படை கட்டமைக்கப்படுகிறது. அந்தப் பணியில் எனது பல நண்பர்கள், தோழர்கள் கடமையாற்றுகிறார்கள். 

எனது பங்காக நானும் நேற்று (12.01.25) மாலை மதுரை மத்தியத் தொகுதி S.S.காலனியில் உருவாக்கப்பட்டுள்ள நூலகத்தில் "உடன்பிறப்பே" எனும் நூலை அறிமுகப்படுத்திப் பேசினேன்.

தி.மு.க.இளைஞரணி - மாணவரணித் தோழர்கள் அனைவருக்கும் இந்நூலை ஒரு அரை நாள் வகுப்பாக, பயிலரங்கமாகவே நடத்த வேண்டும். அவ்வளவு செறிவான தகவல்கள். நீரை.மகேந்திரன், வினோத்குமார், விஷ்ணுராஜ், கௌதம் ஆகிய தோழர்களின் தொகுப்பாக வந்துள்ள இந்நூல் ஒரு பாசறைக் கருவியாகவே பயன்படும். பயன்படுத்த வேண்டும்.